**APSTIPRINĀTS:**

2018. gada 28.septembra

komisijas sēdē, protokols Nr.1

**RĪGAS TEHNISKĀS UNIVERSITĀTES**

ATKLĀTA KONKURSA

**“Zinātniskās aparatūras un aprīkojuma iegāde RTU Mašīnzinību, transporta un aeronautikas fakultātei: spektrometrs"**

ID: RTU – 2018/99

**NOLIKUMS**

Rīga, 2018

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** RTU – 2018/99
   2. **Pasūtītājs:**

**Rīgas Tehniskā universitāte** (turpmāk– RTU)

Kaļķu iela 1, Rīga, LV-1658

Izglītības iestādes reģ. Nr. 3341000709

PVN Nr. LV90000068977

* 1. **Konkurss -** Atklāts konkurss “Zinātniskās aparatūras un aprīkojuma iegāde RTU Mašīnzinību, transporta un aeronautikas fakultātei: spektrometrs".
     1. Konkurss tiek rīkots Eiropas Savienības fonda projekta “Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās”, Vienošanās Nr.1.1.1.4/17/I/004, īstenošanas ietvaros (PVS ID 3170).
  2. **Pretendents** ir piegādātājs, kurš iesniedzis piedāvājumu.
  3. **Piegādātājs** - fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces.
  4. **Komisija –** Rīgas Tehniskās universitātes iepirkuma komisija, kas pilnvarota organizēt atklātu konkursu.
  5. **Informācija par iepirkuma priekšmetu:** 
     1. **Iepirkuma priekšmets:** Zinātniskās aparatūras un aprīkojuma iegāde: spektrometrs (turpmāk– Prece) saskaņā ar Tehnisko specifikāciju (Nolikuma pielikums Nr.2) un iepirkuma līguma noteikumiem (Nolikuma pielikums Nr.4).
     2. **Galvenā priekšmeta CPV kods:** 33114000-2 (Spektroskopijas ierīces), papildus kodi: 38433210-4 (Emisijas spektrometrs), 38433000-9 (Masas spektrometri).
     3. **Iepirkuma priekšmeta piegādes termiņš:** ne vēlāk kā 9 (deviņu) mēnešu laikā no iepirkuma līguma noslēgšanas dienas;
     4. **Preces piegādes vieta**: Rīga, Paula Valdena 1 – 210 kab.;
     5. **Iepirkuma līgums (turpmāk arī Līgums):** Konkursa rezultātā ar uzvarējušo Pretendentu tiek noslēgts Līgums. Līguma projekts pievienots Nolikuma 4.pielikumā.
     6. **Norēķinu kārtība:** norēķinu kārtība ir noteikta iepirkuma Līguma projektā, Piegādātājam, kurš ieguvis līgumslēgšanas tiesības, ir tiesības saņemt avansu ne vairāk kā 30% (trīsdesmit procenti) apmērā no Līguma summas.
     7. **Piegādātājs var iesniegt vienu piedāvājuma variantu. Jāiesniedz pilnībā piedāvāts iepirkuma priekšmeta apjoms.**
     8. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Preču cenu paaugstināšanai, pretendentam ir jāprognozē tirgus situācija, sagatavojot finanšu piedāvājumu.
  6. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam.
  7. **Pasūtītāja plānotā kopējā samaksa par Līguma izpildi:** ne vairāk kā 1 445 826.45 EUR (viens miljons četri simti četrdesmit pieci tūkstoši astoņi simti divdesmit seši euro un 45 centi) bez PVN.

# Nolikuma saņemšanas vieta, papildu informācijas sniegšana un citi nosacījumi.

* + 1. Visa aktuālā informācija par Konkursu, t.sk. nolikums (turpmāk – Nolikums), Nolikuma grozījumi un atbildes uz ieinteresēto piegādātāju jautājumiem, ir pieejama Pasūtītāja tīmekļa vietnē [www.rtu.lv](http://www.rtu.lv) – sadaļā „Publiskie iepirkumi” un [www.eis.gov.lv](http://www.eis.gov.lv). Ieinteresētais piegādātājs Elektronisko iepirkumu sistēmas e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[[1]](#footnote-1)
    2. Pasūtītāja kontaktpersona, kura ir tiesīga iepirkuma procedūras gaitā sniegt organizatoriska rakstura informāciju par nolikumu: Iepirkumu nodaļas vecākais iepirkumu speciālists Artis Celitāns, tālrunis: 67089476, e-pasts: [artis.celitans@rtu.lv](mailto:artis.celitans@rtu.lv), fakss: 67089710.
    3. Papildus informācijas pieprasīšana un sniegšana:
       1. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
       2. Pasūtītājs un ieinteresētie piegādātāji vai Pretendents ar informāciju apmainās Publisko iepirkumu likumā (turpmāk – PIL) noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai.
       3. Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās Elektronisko iepirkumu sistēmā kā Nolikuma saņēmēji, saņem uz norādītājām e-pasta adresēm.
  1. **Piedāvājumu iesniegšanas, atvēršanas laiks, vieta un kārtība:**
     1. Pretendents piedāvājumu iesniedz līdz **2018.gada 6. novembrim plkst. 10.00** Elektronisko iepirkumu sistēmas e-konkursu apakšsistēmā.
     2. **Ārpus Elektronisko iepirkumu sistēmas e-konkursu apakšsistēmas piedāvājumi netiks pieņemti un nosūtīti atpakaļ pretendentam.**
     3. Iesniegtie piedāvājumi tiks atvērti RTU Iepirkumu nodaļā Kaļķu ielā 1 – 322, Rīga, **2018. gada 6. novembrī** pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
     4. **Iesniegto piedāvājumu Pretendents var papildināt vai grozīt tikai līdz piedāvājuma iesniegšanas termiņa beigām.**
     5. Piedāvājumu pārbaudi Komisija veic slēgtā sēdē.
     6. Pretendentam komunikācija ar Pasūtītāju jānodrošina latviešu valodā vai angļu valodā.

1. **PIEDĀVĀJUMA NOFORMĒŠANA**
   1. **Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:**
      1. Izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas.
      2. Elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
      3. Elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. **Sagatavojot piedāvājumu, Pretendents ievēro, ka:**
      1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
      2. dokumentus Pretendents ir tiesīgs iesniegt elektroniskā formā, parakstot tos ar Elektronisko iepirkumu sistēmas piedāvāto elektronisko parakstu, vai parakstot ar drošu elektronisko parakstu.
      3. piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.
      4. ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
      5. informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.
      6. iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
      7. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
   3. **Iesniedzamie dokumenti:**
      1. Pretendenta pieteikums dalībai Konkursā saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu (Nolikuma 1.pielikums).
      2. kvalifikācijas dokumenti (Nolikuma 4.punkts);
      3. Tehniskais piedāvājums (atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām veidlapām un Nolikuma 6. punktam);
      4. Finanšu piedāvājums (atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām veidlapām un Nolikuma 6. punktam).
2. **Pretendentu IZSLĒGŠANAS NOTEIKUMI**
   1. Pasūtītājs izslēdz Pretendentu no dalības iepirkuma procedūrā jebkurā no PIL 42.panta pirmajā daļā noteiktajiem gadījumiem.
   2. Pasūtītājs pārbaudi par nolikuma 3.1.punktā noteikto veic PIL 42. pantā noteiktajā kārtībā.
   3. Pasūtītājs uzticamības nodrošināšanai iesniegto pierādījumu vērtēšanu veiks atbilstoši PIL 43.pantā noteiktajai kārtībai.
3. **Pretendentu KVALIFIKĀCIJA**

|  |  |
| --- | --- |
| * 1. Pretendentam ir jāatbilst šādām prasībām: | * 1. Lai pierādītu atbilstību Pasūtītāja noteiktajām prasībām, Pretendentam jāiesniedz šādi **prasību apliecinošie dokumenti:** |
| 4.1.1. Pretendents piekrīt nolikuma noteikumiem. | 4.2.1. Lai apliecinātu nolikuma 4.1.1.apakšpunkta izpildi, jāiesniedz Pieteikums par piedalīšanos Konkursā, kas ir aizpildīts atbilstoši nolikuma pielikumam Nr.1 – Pieteikuma vēstules forma.  Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā. |
| 4.1.2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 4.2.2. Lai apliecinātu nolikuma 4.1.2.apakšpunkta izpildi, jāiesniedz dokuments, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības. Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības. |
| **Atbilstība profesionālās darbības veikšanai** | |
| 4.1.3. Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. | 4.2.3. Lai pārbaudītu nolikuma 4.1.3.apakšpunkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Iepirkuma komisija pārbaudīs Uzņēmumu reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 4.1.4. Pretendentam ir jānodrošina piedāvātā iepirkuma priekšmeta garantijas laika apkalpošanu Latvijas Republikā atbilstoši piedāvātā iepirkuma priekšmeta ražotāja prasībām. | 4.2.4. Lai apliecinātu Nolikuma 4.1.4.punkta izpildi, Pretendents iesniedz piedāvātā iepirkuma priekšmeta **ražotāja vai tā pilnvarotās pārstāvniecības (filiāles) pilnvaras, līguma vai cita dokumenta (kopiju),** kas apliecina, ka Pretendentam par iepirkumi priekšmetu ir tiesības uzņemties atbilstošas garantijas saistības un veikt garantijas apkalpošanu. |
| 4.1.5. Pretendents līguma izpildē iesaistīs ražotāja sertificētu tehnisko speciālistu (personālu), kuram ir tiesības veikt piedāvātā iepirkuma priekšmeta uzstādīšanu, konfigurēšanu, lietotāju apmācību. | 4.2.5. Lai apliecinātu Nolikuma 4.1.5.punkta izpildi, Pretendents sagatavo līguma izpildē iesaistīto speciālistu (personāla) sarakstu (forma pielikumā Nr.5), pievienojot sekojošu dokumentāciju:  \* ja līguma izpildē iesaistītais speciālists ir ražotāja darbinieks, tad pievieno ražotāja izsniegtu kvalifikāciju apliecinošu dokumentu;  \* ja līguma izpildē iesaistītais speciālists nav ražotāja darbinieks, tad pievieno ražotāja izsniegtu spēkā esoša sertifikāta kopiju, kas apliecina tehniskā speciālista (personāla) tiesības veikt piedāvātā iepirkuma priekšmeta uzstādīšanu. |

* 1. Pretendentu kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi un slēgt iepirkuma līgumu.
  2. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.
  3. Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv Piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē.
  4. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 4.1.punktā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
  5. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
  6. Konkursa Nolikuma 4.6. punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> vai Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.
  7. Ja Pretendents, kuram konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas nolikumā, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām.

1. **Paskaidrojumi par tehniskā UN FINANŠU piedāvājuma sagatavošanu**
   1. Pretendents, iesniedzot tehnisko piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām veidlapām, aizpildot attiecīgas Microsoft Word formas, norādot informāciju par piedāvāto Preci - nosaukumus, aprakstus, ražotāju – tā, lai iepirkuma komisija spētu objektīvi pārliecināties par iesniegtā piedāvājuma atbilstību Tehniskajai specifikācijai un nolikuma prasībām.
   2. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.
   3. **Ja Pasūtītāja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā prasīto darbību un funkcionalitāti.** Pretendentam ir jāpierāda piedāvātās ekvivalenta preces atbilstību iepirkuma priekšmeta tehniskajām prasībām.
   4. Pretendents iesniedz finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām veidlapām, aizpildot atbilstošās finanšu piedāvājuma Microsoft Word formas ailes.
   5. Pretendents cenu norāda EUR bez pievienotās vērtības nodokļa. Piedāvātajā cenā Pretendents iekļauj:
      1. piedāvāto iepirkuma priekšmetu vērtību;
      2. visus valsts un pašvaldību noteiktos nodokļus un nodevas, izņemot pievienotās vērtības nodokli;
      3. citas izmaksas, kas saistītas ar Preces piegādi, uzstādīšanu, pārbaudi, personāla apmācību un garantijas apkalpošanu, lai Pretendents veiktu līguma izpildi.
   6. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
2. **Piedāvājumu NOFORMĒJUMA pārbaude UN PRETENDENTU ATLASE**
   1. Komisija veic piedāvājumu noformējuma pārbaudi un pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.
   2. Pretendenta piedāvājums tiek noraidīts un netiek tālāk izvērtēts, ja komisija konstatē, ka:
      1. Pretendenta piedāvājumā pastāv neatbilstība nolikuma 2.punkta prasībām, kas neļauj objektīvi identificēt Pretendentu un piedāvājuma saturu;
      2. Pretendents neatbilst kādai no Nolikuma 4.punkta prasībām.
   3. Jaiesniegtajos dokumentos ietvertā informācijas par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
3. **TehniskO piedāvājumU atbilstības pārbaude**
   1. Komisija veic Tehnisko piedāvājumu pārbaudi slēgtā sēdē, kuras laikā komisija pārbauda katra atlasi izturējušā Pretendenta Tehniskā piedāvājuma atbilstību Tehniskajām specifikācijām.
   2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota Tehniskajā piedāvājumā iekļautā informācija.
   3. Pretendenta Tehniskais piedāvājums tiks noraidīts un netiks tālāk izvērtēts, ja komisija konstatē, ka nav iesniegti Tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību Nolikuma un Tehniskās specifikācijas prasībām.
4. **finanšu piedāvājuma atbilstības pārbaude**
   1. Komisija veic Finanšu piedāvājumu pārbaudi slēgtā sēdē.
   2. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
   3. Ja piedāvājumu vērtēšanas laikā komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
   4. Ja komisija konstatē, ka Pretendents iesniedzis nepamatoti lētu piedāvājumu, komisija to izslēdz no turpmākās dalības konkursā PIL 53.pantā noteiktajā kārtībā.
   5. Pēc finanšu piedāvājuma atbilstības pārbaudes nolikuma prasībām, komisija izvēlas nolikuma prasībām atbilstošu saimnieciski vsizdevīgāko piedāvājumu.
5. **PIEDĀVĀJUMA IZVĒLE**
   1. Komisija no visiem kvalifikācijas un tehniskajām prasībām atbilstošiem piedāvājumiem izvēlas saimnieciski visizdevīgāko piedāvājumu saskaņā ar šādiem kritērijiem:

| **Nr.** | **Spektrometra (komplekta) vērtējums** | **Maksimāli piešķirami punkti** |
| --- | --- | --- |
| **1** | ***Spektrometra (komplekta) cenas vērtējums (maks. 38 punkti)*** |  |
| 1.1 |  | 38 |
| **2** | ***Rentgenstarojuma fotoelektronu spektrometrijas moduļa (XPS modulis) tehniskais vērtējums (maks.30 punkti)***  *Punkti tiek piešķirti par attiecīgām prasībām:* |  |
| 2.1 | Ja tiek piedāvāta sistēma ar XPS spektroskopijas enerģijas izšķirtspēju (< 0.5 eV) (specifikācijas 1.1.3. punkts), tad tiek piešķirti punkti pēc formulas (maks.5 punkti): | 5 |
| 2.2 | Ja tiek piedāvāta sistēma ar aterālo izšķirtspēju ≤ 10 µm (specifikācijas 1.1.4. punkts), tad tiek piešķirti punkti pēc formulas (maks.6 punkti): | 6 |
| 2.3 | Ja tiek nodrošināta REELS elastīgā pīķa FWHM ≤ 0.5 eV (Ag paraugam (specifikācijas 1.1.6. punkts), izmantojot lādiņa neitralizācijai elektronus ar enerģiju 1 keV), tad tiek piešķirti 5 punkti. | 5 |
| 2.4 | Ja XPS modulim tiek nodrošināta jonu izkliedes spektroskopija (Ion Scattering Spectroscopy - ISS), ar Au pīķa FWHM ≤13 eV (Au paraugs, pie 1 keV He+ jonu avota), tad tiek piešķirti 5 punkti. | 5 |
| 2.5 | Ja tiek piedāvāta duāla monohromatiska sistēma (specifikācijas 1.1.8. punkts) ar Al K-α un Ag L-α vai citu rentgenstarojumu, tad tiek piešķirti 5 punkti. | 5 |
| 2.6 | Ja tiek piedāvāta sistēma ar minimālu analizējamu laukumu ≤400µm² (20 µm x 20 µm).  (µm²), (specifikācijas 1.1.12 punkts) tad tiek piešķirti punkti pēc formulas (maks.4 punkti): | 4 |
| **3** | ***Ožē spektroskopijas moduļa tehniskais vērtējums (maks.5 punkti)***  *Punkti tiek piešķirti par attiecīgām prasībām:* |  |
| 3.1 | Ja tiek piedāvāta sistēma ar telpisko izšķirtspēju <100nm, (specifikācijas 1.2.1. punkts) tad tiek piešķirti punkti pēc formulas (maks.5 punkti): | 5 |
| **4** | ***Sekundāro jonu masspektrometrijas moduļa tehniskais vērtējums (maks.27 punkti)***  *Punkti tiek piešķirti par attiecīgām prasībām:* |  |
| 4.1. | Ja tiek piedāvāta sistēma kurai amu vērtība (specifikācijas 1.3.1. punkts) ir lielāka, tad tiek piešķirti punkti pēc formulas (maks.2 punkti): | 2 |
| 4.2 | Ja tiek piedāvāta sistēma, kas nodrošina papildinājumu līdz pieciem jonu avotiem (vismaz Bi, Cs, O2, Arn, FIB) (specifikācijas 1.3.2. punkts), iekļaujot gāzu klasteru un fokusēto jonu staru avotu, tad tiek piešķirti 2 punkti. | 2 |
| 4.3. | Ja tiek piedāvāta sistēma, kurai amu izšķirtspējas vērtība ir lielāka (specifikācijas 1.3.3. punkts), tad tiek piešķirti punkti pēc formulas (maks.2 punkti): | 2 |
| 4.4 | Ja tiek piedāvāta sistēma ar lielāku DC strāvu, (specifikācijas 1.3.3. punkts), tad tiek piešķirti punkti pēc formulas (maks.2 punkti): | 2 |
| 4.5 | Ja tiek piedāvāta sistēma ar lielāku impulsa strāvu (specifikācijas 1.3.3. punkts), tad tiek piešķirti punkti pēc formulas (maks.2 punkti): | 2 |
| 4.5 | Ja tiek piedāvāta sistēma, kas nodrošina iespēju mērīt impulsa primāro jonu strāvu (specifikācijas 1.3.3. punkts), līdz vismaz 0.05 pA, tad tiek piešķirti 2 punkti. | 2 |
| 4.6 | Ja tiek piedāvāta sistēma ar lielāku datu iegūšanas atkārtošanas ātrumu (specifikācijas 1.3.3. punkts), tad tiek piešķirti punkti pēc formulas (maks.2 punkti): | 2 |
| 4.7 | Ja tiek piedāvāta sistēma ar iekļautu aparatūru un programmatūru (specifikācijas 1.3.3. punkts), kas nodrošina *GSIMS* (*gentle* SIMS) analīzi, tad tiek piešķirti 2 punkti. | 2 |
| 4.8 | Ja tiek piedāvāta sistēma ar lielāku masas izšķirtspēju (specifikācijas 1.3.4. punkts), pie augstām masām (>200 amu), tad tiek piešķirti punkti pēc formulas (maks.3 punkti): | 3 |
| 4.9 | Ja SIMS modulim tiek piedāvāta sistēma ar pilnīgi automatizētu gāzes padošanas (flooding) sistēmu ar pārslēgšanos starp padošanas gāzēm (vismaz Ar, O2, Xe), tad tiek piešķirti 2 punkti. | 2 |
| 4.10 | Ja tiek piedāvāta sistēma, kas nodrošina nākotnes papildinājumu (specifikācijas 1.3.13. punkts), ar duāla avota dziļuma profilēšanu ar detektēšanas limitu vismaz 5·1015 atomi/cm3 (kas tiek demonstrēts uz Pasūtītāja paraugiem (demonstrācijas protokola kopija tiek pievienota iepirkuma dokumentiem)), tad tiek piešķirti 6 punkti. | 6 |
|  | **KOPĀ:** | **100** |

* 1. Par saimnieciski visizdevīgāko Komisija atzīst piedāvājumu, kurš vērtēšanas rezultātā ieguvis visvairāk punktu.
  2. Ja Pasūtītājam nebūs pieejami finanšu līdzekļi visa iepirkuma priekšmeta iegādei, Pasūtītājam ir tiesības atteikties no jebkuras, jebkurām vai visām Tehniskās specifikācijas (nolikuma pielikums Nr.2) 1.4. punkta iepirkuma priekšmeta pozīcijām šādā secībā:

1) Pozīcija 1.4.3 Paraugu sildīšanas/dzesēšanas ierīce sagatavošanas kamerā (XPS modulim).

2) Pozīcija 1.4.2 Paraugu turētāji ar temperatūras kontroli (XPS modulim).

3) Pozīcija 1.4.1 UV fotoelektronu spektroskopijas modulis (XPS modulim).

4) Pozīcija 1.4.5 Sudraba materiāla monohromatiskais rentgenstara avots (XPS modulim).

5) Pozīcija 1.4.4 Jonu avots paraugu attīrīšanai (XPS modulim).

6) Pozīcija 1.4.6 Dziļuma profilēšanas modulis (sekundāro jonu masspektrometrijas modulim).

* 1. Ja Pasūtītājs izmanto 9.3. punktā minēto iespēju un atsakās no kādas, kādām vai visām Tehniskās specifikācijas (nolikuma pielikums Nr.2) 1.4. punkta iepirkuma priekšmeta pozīcijām, tad, lai izvēlētos piedāvājumu, tiks veikts piešķiramo punktu aprēķins atbilstoši 9.1. punktā minētajiem kritērijiem, ievērojot faktisko iepirkuma priekšmeta apjoma vērtību.
  2. Ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēs, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja potenciālajiem uzvarētajiem konkursā tiks konstatēta atbilstība izšķirošajam piedāvājuma izvēles kritērijam, Pasūtītājs rīkos atklātu izlozi.

1. **Līgumslēgšanas tiesību piešķiršana,**

**līguma noslēgšana**

* 1. Pasūtītājs triju darbdienu laikā vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
  2. Ja Pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, Pretendents 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
  3. Ja Konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par Līguma slēgšanas tiesību piešķiršanu stājies spēkā, atsakās slēgt Līgumu ar Pasūtītāju, vai konkursa uzvarētājs atsauc savu piedāvājumu, komisija izvēlas Pretendentu, kurš piedāvājis nākamo saimnieciski visizdevīgāko piedāvājumu. Pirms lēmuma pieņemšanas par Līguma slēgšanu ar nākamo Pretendentu, kurš piedāvājis visizdevīgāko piedāvājumu, Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt Līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
  4. Ja nākamais Pretendents, kurš piedāvājis visizdevīgāko piedāvājumu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt Līgumu, Pasūtītājs pieņem lēmumu pārtraukt konkursu, neizvēloties nevienu piedāvājumu.
  5. Iepirkuma līgums starp Pasūtītāju un Konkursa uzvarētāju tiks noslēgts PIL 60.pantā noteiktajā kārtībā.

1. **GARANTIJAS**
   1. Pretendentam iepirkuma līguma slēgšanas gadījumā līgumā noteiktajā kārtībā:
      1. Jānodrošina pirmā pieprasījuma garantijas saistību izpildes garantija 5% (piecu procentu) apmērā no līguma summas (forma pielikumā Nr.6).
      2. Jānodrošina pirmā pieprasījuma avansa atmaksāšanas garantija, kas ir vienāda ar avansa summu un ir spēka līdz pilnīgai avansa summas atmaksai (forma pielikumā Nr.7).
         1. avansa atmaksas garantija ir pirmā pieprasījuma neatsaucama garantija un attiecas uz iepirkumu, kurā Pretendents iesniedz piedāvājumu;
         2. avansa atmaksas garantijas izpilde tiek nodrošināta garantijas formā minētajā apmērā saskaņā ar Nolikuma prasībām;
         3. Pasūtītāja pieprasītais maksājums bezierunu kārtībā tiks veikts 5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas;
         4. avansa atmaksas garantija ir spēkā visu iepirkuma līgumā noteikto laiku.

**10.PIELIKUMI**

**Nolikumam pievienoti šādi pielikumi:**

Pielikums Nr.1 – Pretendenta Pieteikums par piedalīšanos konkursā (forma) atsevišķā datnē;

Pielikums Nr.2 – Tehniskā specifikācija – Tehniskā piedāvājuma forma pievienota nolikumam atsevišķā datnē;

Pielikums Nr.3 – Finanšu piedāvājuma forma pievienota nolikumam atsevišķā datnē;

Pielikums Nr.4 – Iepirkuma Līguma projekts pievienots nolikumam atsevišķā datnē;

Pielikums Nr.5 – Līguma izpildē iesaistītā tehniskā speciālista (personāla) saraksts;

Pielikums Nr.6 – Pirmā pieprasījuma garantijas saistību izpildes garantijas forma pievienota nolikumam atsevišķā datnē;

Pielikums Nr.7 – Pirmā pieprasījuma avansa atmaksas garantijas forma pievienota nolikumam atsevišķā datnē.

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)